HARIDUS-, KULTUURI- JA SOTSIAALKOMISJONI 
koosoleku PROTOKOLL

Vanamõisa									20. mai 2014 nr 5

Algus kell 15.00, lõpp kell 18.00.

Koosoleku juhataja: komisjoni esimees Ott Kasuri.
Protokollija: volikogu kantselei juhataja Ive Eevel
Osa võtsid: Ene Alttoa, Galina Kostõleva, Martina Mamontov, Hardi Volmer, Maris Viisileht, Meelis Härms, Kaupo Rätsepp, Katrin Krause.
Puudusid: Olav Aarna, Kalev Konsa. 
Kutsutud olid: haridus- ja kultuuriosakonna juhataja Ervin Jürisoo, kultuuri- ja spordispetsialist Karin Pops, arengu- ja haldusosakonna juhataja Nele Nõu, arendusspetsialist Rando Lai.
Lisaks osalesid koosolekul kultuurifookusgrupi liikmed: Anne-Ly Mitt, Aule Kikas, Andrus Saliste, Kaido Kruusoja ning Saue vallavanem Andres Laisk, abivallavanem Indrek Eensaar, kultuurinõunik Kaija Velmet.

Koosoleku alguseks oli kohal 9 komisjoni liiget.

Koosoleku päevakord:
1.	Saue Vallavalitsuse ülevaade Saue vallas korraldatud vabaühenduste tegevustoetusest ja kuidas on korraldatud kogu kultuurielu Saue vallas ja milline on projektipõhiste toetuste skeem;
2.	Vk otsuse eelnõu „Raha eraldamine reservfondist“;
3.	Kultuuri fookusgrupi ülevaade;
4.	Ülevaade Harku vallas toimuvast TuleTulemise marsruudist ja Suurupis toimuvast simmanist;
5.	Ülevaade Tabasalus TUI lastemänguväljaku valmimise ajakavast ja Harku lasteaia varjualuste ja terrasside ehitustest;
6.	Harku perearstipunkti laiendamise küsimus.

K. Krause tegi ettepaneku vahetada päevakorrapunktide 2 ja 3 järjekord. Keegi päevakorra ega selle muutmise vastu ei olnud.

1. Saue Vallavalitsuse ülevaade Saue vallas korraldatud vabaühenduste tegevustoetusest ja kuidas on korraldatud kogu kultuurielu Saue vallas ja milline on projektipõhiste toetuste skeem
Saue vallavanem Andres Laisk andis ülevaate Saue vallas korraldatud vabaühenduste toetamisest ja seda reguleerivatest määrustest. 
Saue valla mittetulundusühingute, sihtasutuste ja seltsingute poolt läbiviidava piirkondliku kultuuri-, spordi-, noorsootöö ja vabaaja tegevuse toetuse eraldamise tingimused ja korra kohaselt on toetuste liigid järgmised:
1) tegevustoetus – kultuuri-, spordi-, noorsootöö ja vabaaja tegevuse igapäevaseks korraldamiseks, tutvustamiseks ning jätkusuutlikkuse tagamiseks eraldatav toetus, mille tegevused on suunatud avalikkusele ning Saue Vallavalitsusega kokku lepitud;
2) projektitoetus – kultuuri-, spordi-, noorsootöö ja vabaaja tegevuse korraldamiseks eraldatav ühekordne projektipõhine toetus sihtotstarbelise tegevuse ellu viimiseks;
3) ühekordne toetus – kultuuri-, spordi-, noorsootöö ja vabaaja ürituse ühekordseks korraldamiseks, uue idee algatamiseks või mõnest fondist rahastatava projekti kaasfinantseerimiseks eraldatav toetus sihtotstarbelise tegevuse ellu viimiseks.
Sealjuures lähtutakse tegevustoetuste maksmisel tõmbekeskuste tasanditest. 
Nt esmatasandi tõmbekeskuses (Vanamõisa, Hüüru, Ääsmäe, Laagri-Alliku) tegutseval taotlejal finantseeritakse valla omanduses oleva hoone või rajatise majanduskulu vastavalt tegelikele kuludele, personalikulusid kuni 1,5 töökoha (kultuuritöötaja + abitööjõud) ulatuses, arvestades töötasu maksimaalseks suuruseks 920 eurot kuus jms.
Teise tasandi tõmbekeskuses (Jõgisoo, Tuula, Maidla, Valingu, Vatsla, Kiia) tegutseval taotlejal finantseeritakse valla omanduses oleva hoone või rajatise majanduskulu vastavalt tegelikele kuludele või  pikaajalise avaliku kasutuse lepingu alusel kasutuses oleva hoone või rajatise majanduskulu 50% ulatuses tegelikest kuludest, aga mitte rohkem kui 6400 eurot aastas jms.
Kolmanda tasandi tõmbekeskuses (Pällu, Koppelmaa, Tagametsa, Püha, Pärinurme, Aila) tegutsevat taotlejat toetatakse tegevustoetusega kuni 960 eurot aastas.
Lisaks on igal esimese, teise ja kolmanda tasandi tõmbekeskuses tegutseval taotlejal võimalik taotleda toetust uue ürituse korraldamiseks sellisel juhul on ühekordse toetuse ülempiir 1600 eurot.
Projektitoetuse ülempiir on 3200 eurot aastas ja seda makstakse aasta jooksul ühele taotlejale üks kord.

Küsimusi esitasid ja sõna võtsid: K. Kruusoja, O. Kasuri, K. Rätsepp, M. Härms, G. Kostõleva, A. Saliste, A. Kikas, K. Krause.

Komisjon võttis saadud informatsiooni teadmiseks ning tegi ettepaneku Harku vallavalitsusel kaaluda võimalust sõlmida iga paikkonna ühe MTÜga leping avalike (kultuuri)teenuste osutamiseks paikkonnas/kandis. Kui MTÜ-sid, kes on suutelised pakkuma avalikke teenuseid, on paikkonnas mitu, siis kaaluda avaliku konkursi korraldamist. 
Lisaks võiks igal valla MTÜ`l olla võimalus saada nn ühekordset aastatoetust summas 300 - 900 € valla elanike suunatud tegevuste läbiviimiseks ning sellisell juhul aruannet kulutuste kohta ei pea esitama. Paikkondlikud MTÜ-d võivad elanikele suunatud tegevused viia läbi ka ühiselt - sellisel juhul MTÜdele ettenähtud aastatoetused liidetakse. 

2. Kultuuri fookusgrupi ülevaade
Kultuuri fookusgrupi juht Katrin Krause andis ülevaate kultuuri fookusgrupi kohtumistest. Kultuuri fookusgrupp on algatanud „Projektipõhise tegevuse toetamise kord Harku vallas“ muutmise, et luua läbipaistvad alused tegevustoetuse andmiseks valla külades tegutsevatele vabaühendustele kultuurielu korraldamiseks külades/kantides. 
Leidmaks lahendusi antud probleemile tegi  Harku valla haridus-, kultuuri- ja sotsiaalkomisjoni kultuuri fookusgrupp vallavalitsusele ettepaneku alustada vajaduste kaardistust ja sisendite kogumist. Kultuuri fookusgrupp on kohtunud kolmel korral ning 07. aprill toimus kohtumine Harku valla vabaõhenduste ümarlaua liikmetega, et kaasata nad sisendite/vajaduste kaardistamise protsessi. Läbi kaasamise on kultuuri fookusgrupi eesmärk antud teemale leida laiapõhjaline ja parim lahend.
Vallavalitsuse ettepanek (määruse muutmise töö variant esitati kultuuri fookusgrupile 28.03.2014) on muuta määrust selliselt, et toetatakse Külakeskuse hoone ülalpidamisega otseselt seotud haldamiskulusid ning lisaks töötaja palgakulusid kuni 60% ulatuses Eesti keskmisest palgast 3. kvartali seisuga. Ettepanek oli arutlusel ka Vabaühenduste Ümarlaua 07.04.2014 toimunud kokkusaamisel, et kaasata nad sisendite/vajaduste kogumise protsessi. Tänaseks on küsitlus läbiviidud ja saadud külaseltsidest tagasiside.
Fookusgrupi juht ei toetanud Vallavalitsuse muudatusettepanekut- toetada palgakulusid osaliselt (60% ulatuses), vaid leidis, et tööjõukulud peaksid olema kaetud 100% nendel MTÜ-del, kellel on olemas täiskohaga 1,0 töötaja (40 tundi nädalas) ja kes pakuvad erinevaid avalikke teenuseid kogukonna keskuses . Selline tagasiside on saadud ka külades tegutsevatelt MTÜ-delt.
Lisaks peab vallavalitsuse poolt esitatud määruse muutmise töövarianti täiendama avalike teenuste vajaduste analüüsi osaga. Ettekandja lisas veel, et Harku valla arengukavas vajab täiendamist arengukava kultuuri osa (lisada värske olukorra kirjeldus kantidest, piirkondadest), arenguvisioon, tegevuskava lähiaastateks.

Küsimusi esitasid ja sõna võtsid: O. Kasuri, G. Kostõleva, M. Härms, N. Nõu, K. Rätsepp, K. Pops, K. Kruusoja, H. Volmer, M. Mamontov, M. Viisileht.

M. Härms tegi ettepaneku sügisel läbiviidava vallaelanike uuringu raames selgitada välja ka vallaelanike soovid, mida nad ootavad piirkonna seltsidelt.

Lisaselgitusi jagasid K. Krause, N. Nõu.

N. Nõu selgitas, et kaks aastat tagasi läbiviidud vallaelanike küsitlus sisaldas ka küsimusi,  vallaelanike ootustele piirkonna kultuuri- ja huvitegevuse osas. Lisaks viidi enne 2011 kehtestatud määruse „Kogukonna arengule suunatud tegevuse kaasfinantseerimisetoetuse kord“ ning 2012 kehtestatud määruse „Projektipõhise tegevuse toetamise kord Harku vallas“ väljatöötamist läbi küsitlused külaseltsides ning analüüsiti saadud vastuseid (sh võeti seisukoht ka Poliitikauuringute keskuselt Praxis).

Komisjon võttis saadud informatsiooni teadmiseks ning tegi Harku vallavalitsusele ettepaneku, olles ära kuulanud Saue valla ülevaate vabaühenduste toetamisest ja kultuurifookusgrupi poolt läbi viidud küsitlusest, esitada omapoolne nägemus määruse muutmisest. Samuti palusid komisjoni liikmed vallavalitsuselt koopiat Poliitikauuringute keskuse Praxis seisukohast.

3. Raha eraldamine reservfondist
Ettekandega esines vallavanem Kaupo Rätsepp, kes selgitas, et eelnõuga tehakse ettepanek eraldada reservfondist vahendeid 73 365 euro ulatuses alljärgnevalt:
1)	Teede ja tänavate remont ja korrashoid 23 860 eurot Pangapealse elurajooni teede asfalteerimiseks;
2)	Majandustegevuste haldamine 10 005 eurot veespetsialisti ametikoha loomiseks (personalikulud);
3)	Spordiürituste toetamine 10 000 eurot supermoto MM sarja osavõistluse läbiviimise toetamiseks;
4)	Kultuuriürituste toetamine 4 000 eurot üldlaulu ja tantsupeo tuletoomise ürituste läbiviimise toetamiseks;
5)	Ringhäälingu ja kirjastamisteenused 6 500 eurot Vääna Mõisakooli renoveerimisest filmi tegemiseks;
6)	Harkujärve kool 19 000 eurot spordisaali rendi eest maksmiseks.

Küsimusi esitasid ja sõna võtsid: O. Kasuri, M. Härms.

Otsustati: 
ühehäälselt (9 poolthäälega) suunata eelnõu volikokku ning toetada otsuse vastuvõtmist volikogu istungil.

4. Ülevaade Harku vallas toimuvast TuleTulemise marsruudist ja Suurupis toimuvast simmanist
Ülevaate Harku vallas toimuvast TuleTulemise marsruudist ja Suurupis toimuvast simmanist andis Karin Pops. 

Küsimusi esitasid ja sõna võtsid: K. Krause, O. Kasuri, M. Viisileht, M. Härms, M. Mamontov.

Komisjon võttis saadud informatsiooni teadmiseks ning palus edastada komisjoni liikmetele TuleTulemise marsruut ja ajakava ning Suurupis toimuva simmani kava.

Koosolekult lahkus K. Krause. Kohal 8 komisjoni liiget.

5. Ülevaade Tabasalus TUI lastemänguväljaku valmimise ajakavast ja Harku lasteaia varjualuste ja terrasside ehitustest
Ülevaate Tabasalus TUI lastemänguväljaku valmimise ajakavast ja Harku lasteaia varjualuste ja terrasside ehitustest andis Nele Nõu. Riigikogu poolt eraldati mänguväljaku ehitamiseks 15 000 eurot, vallavalitsuse eelarvest investeeringute vahenditest veel lisaks 7000 eurot. Hetkel valmistatakse ette Tui pargi hankedokumente ning praeguse plaani kohaselt pannakse hage üles 27. mai, pakkumuse edukaks tunnistamine on kas 9. või 16. juuni vallavalitsuse istungil ning eeldatavasti on peale seda mänguväljaku valmimise tähtaeg 1,5 kuud st mänguväljaku valmimistähtaeg on 31.juuli 2104.
Harku lasteaia varjualuste ja terrasside ehitusega tegeleb lasteaia direktor, Juta Meringo, valmimisaeg ei ole teada. Riigikogu poolt eraldati varjualuste ja terrasside ehitamiseks 5 000 eurot.

Küsimusi esitas O. Kasuri.

Lisaselgitusi jagas K. Rätsepp. 

Komisjon võttis saadud informatsiooni teadmiseks ning leidis, et Harku lasteaia varjualuste ja terrasside projekteerimise- ja ehitusega tuleks tegeleda Vallavalitsuse arengu- ja haldusosakonnal (ka planeerimis- ja ehitusosakonna) spetsialistid koostöös Stratumi kui maja haldajaga.

6. Harku perearstipunkti laiendamise küsimus
G. Kostõleva tõstatas märtsikuu komisjoni koosolekul küsimuse Harku perearstipunkti laiendamise võimalikkusest. Perearst Eva Zirko OÜl on kavas palgata tööle veel teine pereõde ja parandada perearsti teenuse kättesaadavust Harku piirkonna nimistus olevatele elanikele.  Noortekeskuse kasutada on 2 ca 20 m2 tuba, fuajee, esik ja WC. Hetkel on noortekeskuse külastajate  arv väike (kuni 10 last päeva). Noortekeskus on avatud esmaspäevast- neljapäevani alates 13.00 – 19.00. K Rätsepp selgitas, et ainus variant oleks laiendada perearstipunkti Harku noortekeskuse arvelt. 
Küsimusi esitasid ja sõna võtsid: M. Härms, G. Kostõleva, O. Kasuri, M. Mamontov.

Lisaselgitusi jagas E. Jürisoo.

Komisjon võttis saadud informatsiooni teadmiseks ning tegi vallavalitsusele ettepaneku kaaluda arstipunkti laiendamist Harku Keskuses asuva noortekeskuse ühe toa arvelt koos perearst Eva Zirko OÜga ja noortekeskuse juhatajaga. 

Ott Kasuri
Haridus-, kultuuri- ja sotsiaalkomisjoni esimees ja
koosoleku juhataja